|  |  |  |  |
| --- | --- | --- | --- |
| **Názov predmetu** | Slovenský jazyk a literatúra | | |
| **Časový rozsah výučby** | **ročník** | **týždenne** | **ročne** |
| prvý | 4 | 132 |
| druhý | 3 | 99 |
| tretí | 3 | 99 |
| štvrtý | 4 | 120 |

**Charakteristika predmetu**

Obsah výučby vychádza zo vzdelávacej oblasti *„Jazyk a komunikácia“*  daného odboru. Na vytvorenie predmetu sme integrovali obsahové štandardy slovenského jazyka: zvuková rovina jazyka a pravopis, významová/lexikálna rovina jazyka, tvarová/morfologická rovina jazyka, syntaktická/skladobná rovina, sloh, jazykoveda, jazyk a reč, učenie sa, práca s informáciami, jazyková kultúra, komunikácia a obsahové štandardy literatúry: všeobecné pojmy, literárne obdobia a smery, literárne druhy, štruktúra literárneho diela, štylizácia textu, metrika.

Výučba bude prebiehať v bežnej triede. Žiaci prvého a druhého ročníka absolvujú niektoré z literárnych exkurzií: Do Brodzian, kde je Puškinovo múzeum, do Modry alebo Uhrovca v súvislosti s osobou Ľ. Štúra, do obcí Polichno a Ábelová spätých s osobnosťou B.S. Timravy. Žiaci prvého ročníka ďalej navštívia Krajskú knižnicu Karola Kmeťka v Nitre a diecéznu knižnicu v areáli Nitrianskeho hradu. V spojitosti s blížiacimi sa maturitnými skúškami absolvujú každoročne žiaci štvrtého ročníka návštevu literárnovedného múzea v priestoroch Matice slovenskej v Martine. Exkurzia slúži ako syntetizujúci prostriedok na zhrnutie poznatkov najmä z literárnohistorickej oblasti.

**Ciele vyučovacieho predmetu**

Cieľom jazykovej výchovy je osobnostný rozvoj spätý s pochopením pravidiel fungovania systému slovenského jazyka, najmä v oblasti pravopisu a výslovnosti.

V literárnej výchove je cieľom formovanie osobnosti žiakov po stránke morálnej, mravnej, no najmä kultúrnej. Vybudovať v ich osobnostnom jadre priestor pre toleranciu, porozumenie, kultúrny rozhľad a estetické cítenie. Environmentálne cítenie k okoliu, ako aj základy finančnej gramotnosti na príklade literárnych diel, v ktorých je to možné.

**Stratégie vyučovania**

1. **Metódy vyučovania**

* **Motivačné**: motivačný rozhovor, rozprávanie, aktualizácia obsahu, uvádzanie príkladov z praxe, pochvala povzbudenie, kritika, motivačná výzva.
* **Expozičné:** rozprávanie, vysvetľovanie, metódy samostatnej práce, problémové metódy, rozhovor, pozorovanie, samo-statná práca (s knihou).
* **Fixačné:** ústne a písomné precvičovanie, domáce úlohy, metóda otázok a odpovedí, písomné opakovanie, opakovací rozhovor.
* **Diagnostické a klasifikačné:** písomné a ústne skúšanie, didaktické testy, diktáty, rozbor prác žiakov.

1. **Formy práce**

* frontálna výučba, frontálna a individuálna práca žiakov,
* vyučovanie v triede aj špecializovanej učebni,
* mimoškolská forma: exkurzie, divadelné a filmové predstavenia,
* krátkodobé a strednodobé.

1. **Metódy a prostriedky hodnotenia**

* ústne: frontálne a individuálne skúšanie, ústna odpoveď,
* písomné: frontálne a individuálne skúšanie, testy, písomné práce, domáce úlohy, samostatné slohové práce.

1. **Všeobecné pokyny k hodnoteniu**

* hodnotenie sa riadi Metodickým pokynom č. 21/2011 na hodnotenie a klasifikáciu žiakov stredných škôl,
* v prípade mimoriadnej situácie sa hodnotenie riadi aktuálnymi pokynmi, rozhodnutiami a usmerneniami MŠVVaŠ SR,
* pre prácu so začlenenými žiakmi pracujúcimi podľa individuálnych výchovnovzdelávacích plánov sa hodnotenie riadi pokynmi špeciálneho pedagóga, ktoré sú zapracované v Internom materiály pre príslušný školský rok (Výchova a vzdelávanie žiakov so špeciálnymi výchovno-vzdelávacími potrebami).

**Jazyková oblasť**

* + Pravidelne hodnotený písomný prejav s váhou 1 pozostáva z: kontrolné slohové práce, kontrolné diktáty, testy a písomné práce.
  + Pravidelne hodnotený ústny prejav s váhou 1 pozostáva z: ústne odpovede, prednes slávnostného, agitačného alebo náučného prejavu.
  + Nepravidelne hodnotené prejavy s váhou 0,5 (písomné i ústne): cvičné slohové práce, cvičné diktáty, dlhodobo zvýšená alebo mimoriadna aktivita žiaka na hodine, dlhodobo znížená alebo žiadna aktivita žiaka na hodine, domáce úlohy.

V priebehu vzdelávania sa realizujú štvoraké klasifikované písomné práce: kontrolné slohové práce, cvičené slohové práce a diktáty. Kontrolné slohové práce (ročníkové práce) sa píšu v 1. - 3. ročníku dve za školský rok. Okrem toho niekoľko cvičných. Na školskú slohovú prácu sú vymedzené štyri hodiny (dve na napísanie práce a dve na jej opravu). Vo 4. ročníku sa píšu len cvičné práce (1 - 2). Kontrolnú slohovú prácu v 1. polroku nahrádza ústny prednes – niektorý z typov rečníckeho prejavu. Kontrolná práca je všestrannou jazykovou skúškou, pričom sa dbá i na jej úpravu. Pri vypracovaní môžu žiaci používať normatívnu pravopisnú príručku a normatívny slovník. Klasifikuje sa jednou známkou, ktorá celkove zhodnotí vecnú, kompozičnú, štylizačnú, gramatickú a pravopisnú stránku práce podobným spôsobom, ako je to na PFIČ maturitnej skúšky. Odchylná kvalita niektorej stránky sa môže vyjadriť slovnou poznámkou. Osobitný spôsob hodnotenia sa týka žiakov s IVVP, a to podľa stupňa a povahy ich zdravotného znevýhodnenia.

Cvičné slohové práce sú nasledovné:

Všetky slohové útvary v danom ročníku, t. j. aj také, ktoré budú uložené ako kontrolná slohová práca, najmä však praktické administratívne útvary, výberové slohové útvary, ktoré vyhovujú individuálnym záujmom žiakov a rozvíjajú ich osobitné slohové schopnosti a zručnosti. Učiteľ nemusí všetky cvičné práce klasifikovať každému žiakovi (výberová klasifikácia). Prihliada sa predovšetkým na kompozičnú a štylizačnú stránku práce. Cvičná písomná práca sa zväčša vypracuje v škole, doma sa prípadne dokončí, môže však byť aj domáca (podľa problematiky).

Diktáty sa píšu v prvom až treťom ročníku jeden za polrok a všetky sa klasifikujú. Je ich spolu 7, pretože žiaci prvého ročníka píšu aj vstupný diktát. Text sa vyberá podľa potreby a podľa vyspelosti žiakov (100-120 slov). Ide zvyčajne o komunikatívne frekventované javy, napr. texty z tlače (nie o hromadenie pravopisných javov). Preberanie javov, v ktorých žiaci robia chyby, sa postupne zaradí do jednotlivých vyučovacích hodín jazyka, zväčša však ako samostatná domáca práca s pravopisnou príručkou a prehľadnou gramatikou. Diktáty nie sú koncipované s rovnomerne postaveným dôrazom na viacero jazykových javov, ale primárne je dôraz postavený na jeden kľúčový jazykový jav a iba v menšej miere sú prítomné aj ostatné javy. Rozsah týchto diktátov je na spodnej hranici intervalu.

Písanie, rozbor a hodnotenie cvičených slohových prác a diktátov je súčasťou bežných vyučovacích hodín. V našom ŠkVP sa počíta celkovo s 8 diktátmi, pretože posledný z nich ešte preveruje zručnosti žiakov štvrtého ročníka a to v prvom polroku. Tento diktát je rozsahovo na vrchnej hranici rozsahu intervalu. Cvičné diktáty slúžia ako príprava ku kontrolnému diktátu. Väčšinou sa známkou nehodnotia vôbec, resp. selektívnym spôsobom sa ohodnotí niekoľko prác.

Žiaci s IVVP píšu namiesto diktátov tzv. doplňovačku, ktorá je zameraná buď monotematicky alebo iba na vyselektované jazykové javy a v súlade so stupňom zdravotného znevýhodnenia s im poskytuje primeraný čas na vypracovanie.

Testy, ak sa píšu, uzatvárajú tematický celok, čiže nie sú syntézou učiva polroka alebo štvrťroka. Pozostávajú zo 16 až 20 uzavretých otázok. Podobne ako pri diktátoch a ročníkových slohových prácach, aj tu sa prihliada pri hodnotení na potreby žiakov s IVVP.

**Literárna oblasť:**

* + Pravidelne hodnotený písomný prejav s váhou 1 pozostáva z: testy a písomné práce.
  + Pravidelne hodnotený ústny prejav s váhou 1 pozostáva z: ústne odpovede, prednes umeleckého textu.
  + Nepravidelne hodnotené prejavy s váhou 0,5 (písomné i ústne): dlhodobo zvýšená alebo mimoriadna aktivita žiaka na hodine, dlhodobo znížená alebo žiadna aktivita žiaka na hodine, domáce úlohy, analýza textu (ukážka alebo celé dielo).

Testy aj písomné práce sú koncipované, podobne ako v jazykovej oblasti, ako syntéza preberaného učiva z daného tematického celku. Testy pozostávajú z otázok v počte 16 až 20, s možnosťou výberu jednej správnej odpovede zo štyroch predložených. Písomné práce, podobne ako v jazykovej oblasti, pozostávajú z otvorených otázok, ktorých počet je veľmi rôznorodý v závislosti od potrieb výučby.

Žiaci sú v predmete SJL vždy rozdelení na skupiny A, B, prípadne je tu aj osobitná skupina žiakov s IVVP.

Ústne odpovede sú najfrekventovanejším prostriedkom hodnotenia v literárnej oblasti. Ústna individuálna odpoveď žiaka v čase ukončovania preberania učiva z daného tematického celku slúži ako fixačná metóda pre ostatných žiakov triedy a predchádza testu alebo písomnej práci. Podľa potreby sa realizuje ústna odpoveď priebežne, teda vtedy neslúži ako zhrnutie tematického celku ani bezprostredne nepredchádza testu či písomnej práci. Ako vyplýva z prehľadu vyššie, hodnotiť možno aj nepravidelne, a to uvedené formy písomných i ústnych prejavov. Tam je váha hodnotenia iba 0,5.

1. **Učebné zdroje**

*1. ročník*

*Odborná literatúra*

* Hincová, Húsková: Slovenský jazyk pre 1. – 4. roč. stredných škôl, 2. vydanie, Bratislava, SPN, 2008, 366 s., ISBN 978-80-10-01772-0,
* Caltíková a kol.: Učebnica Slovenský jazyk pre 1. roč. stredných škôl, 1. vydanie, Bratislava, Orbis Pictus Istropolitana, 2006, 96 s., ISBN 978-80-7158-963-1,
* Caltíková a kol.: Učebnica Slovenský jazyk pre 2. roč. stredných škôl, 1. vydanie, Bratislava, Orbis Pictus Istropolitana, 2007, 96 s., ISBN 978-80-7158-815-3,
* Gregorová, Lapitka: Literatúra pre 1. roč. gymnázií a stredných odborných škôl, 1. vydanie, Bratislava, SPN, 2009, 118 s., ISBN 978-80-10-01780-5,
* Dvořák, K.: Čítanka pre 1. roč. gymnázií a stredných odborných škôl, 1. vydanie, Harmanec, VKÚ, 2009, 222 s., ISBN 978-80-10-01780-5,
* Ihnátková, Fedorová, Jablonská, Krahulcová, Trutz: Ćítanka pre 1.ročník gymnázií a stredných škôl, 1. vydanie, Bratislava, Litera, 1994,391 s., ISBN 80-85452-35-9,
* Žilka, Obert, Ivanová: Teória literatúry, štvrté vydanie, Bratislava, Poľana, 2007, 219 s., ISBN 80-85452-52-9.

*Didaktická technika*

* školská tabuľa,
* multimediálne systémy: PC, dataprojektor, interaktívna tabuľa,
* CD – prehrávač.

*Materiálne výučbové prostriedky*

* gramatické príručky,
* jazykové slovníky,
* knihy beletrie,
* úryvky literárnych textov,
* USB a CD nosiče.

*Ďalšie zdroje*

* internetové stránky (wikipédie, youtube),
* prezentácie v PowerPointe.

*2. ročník*

*Odborná literatúra*

* Hincová, Húsková: Slovenský jazyk pre 1. – 4. roč. stredných škôl, 2. vydanie, Bratislava, SPN, 2008, 366 s., ISBN 978-80-10-01772-0,
* Caltíková a kol.: Učebnica Slovenský jazyk pre 1. roč. stredných škôl, 1. vydanie, Bratislava, Orbis Pictus Istropolitana, 2006, 96 s., ISBN ISBN 978-80-7158-963-1,
* Caltíková a kol.: Učebnica Slovenský jazyk pre 2. roč. stredných škôl, 1. vydanie, Bratislava , Orbis Pictus Istropolitana, 2007, 96 s., ISBN 978-80-7158-815-3,
* Gregorová, Lapitka: Literatúra pre 2. roč. gymnázií a stredných odborných škôl, 1. vydanie, Bratislava, SPN, 2009, 135 s., ISBN 978-80-10-01799-7,
* Dvořák, K.: Čítanka pre 2. roč. gymnázií a stredných odborných škôl, 1. vydanie, Harmanec, VKÚ, 2009, 222 s., ISBN 978-80-8042-574-6,
* Ihnátková, Fedorová, Jablonská, Krahulcová, Trutz: Ćítanka pre 2.ročník gymnázií a stredných škôl, 1. vydanie, Bratislava, Litera, 1995,390 s., ISBN 80-85452-36-7.

*Didaktická technika*

* školská tabuľa,
* multimediálne systémy: PC, dataprojektor, interaktívna tabuľa,
* CD – prehrávač.

*Materiálne výučbové prostriedky*

* gramatické príručky,
* jazykové slovníky,
* knihy beletrie,
* úryvky literárnych textov,
* USB a CD nosiče.

*Ďalšie zdroje*

* internetové stránky (wikipédie, youtube),
* prezentácie v PowerPointe.

*3. ročník*

*Odborná literatúra*

* Hincová, Húsková: Slovenský jazyk pre 1. – 4. roč. stredných škôl, 2. vydanie, Bratislava, SPN, 2008, 366 s., 978-80-10-01772-0,
* Caltíková a kol.: Učebnica Slovenský jazyk pre 1. roč. stredných škôl, 1. vydanie, Bratislava, Orbis Pictus Istropolitana, 2006, 96 s., ISBN 978-80-7158-963-1,
* Caltíková a kol.: Učebnica Slovenský jazyk pre 2. roč. stredných škôl, 1. vydanie, Bratislava , Orbis Pictus Istropolitana, 2007, 96 s., ISBN 978-80-7158-815-3,
* Caltíková a kol.: Učebnica Slovenský jazyk pre 3. roč. stredných škôl, 1. vydanie, Bratislava Orbis Pictus Istropolitana, 2009, 65 s., ISBN 978-80-8120-017-5,
* Dvořák, K.: Čítanka pre 3. ročník gymnázia a SOŠ, 1. vydanie, SPN BA, 2011, 208 s., ISBN 978-80-10-02022-5,
* Dvořák, K.: Čítanka pre 4. ročník gymnázia a SOŠ, 1. vydanie, Harmanec, VKÚ, 2012, 253 s., ISBN 978-80-8042-627-9,
* Gregorová, Lapitka: Literatúra pre 3. a 4. Ročník gymnázií a SOŠ, 1. diel, 1.vydanie, Bratislava , Príroda, 2011, 128 s., ISBN 978-80-07-02282-9,
* Gregorová, Lapitka: Literatúra pre 3. a 4. ročník gymnázia a SOŠ, 2. diel, 1. vydanie, Bratislava , Príroda, 2011, 128 s., ISBN 978-80-07-01895-2,
* Ihnátková, Fedorová, Jablonská, Krahulcová, Trutz: Ćítanka pre 3.ročník gymnázií a stredných škôl, 1. vydanie, Bratislava, Litera, 1995, 375 s., ISBN 80-85452-46-4.

*Didaktická technika*

* školská tabuľa,
* multimediálne systémy: PC, dataprojektor, interaktívna tabuľa,
* CD – prehrávač.

*Materiálne výučbové prostriedky*

* gramatické príručky,
* jazykové slovníky,
* knihy beletrie,
* úryvky literárnych textov,
* USB a CD nosiče.

*Ďalšie zdroje*

* internetové stránky (wikipédie, youtube),
* prezentácie v PowerPointe.

*4. ročník*

*Odborná literatúra*

* Hincová, Húsková: Slovenský jazyk pre 1. – 4. roč. stredných škôl, 2. vydanie, Bratislava, SPN, 2008, 366 s., 978-80-10-01772-0,
* Caltíková a kol.: Učebnica Slovenský jazyk pre 1. roč. stredných škôl, 1. vydanie, Bratislava , Orbis Pictus Istropolitana, 2006, 96 s., ISBN 978-80-7158-963-1,
* Caltíková a kol.: Učebnica Slovenský jazyk pre 2. roč. stredných škôl, 1. vydanie, Bratislava , Orbis Pictus Istropolitana, 2007, 96 s., ISBN 978-80-7158-815-3,
* Caltíková a kol.: Učebnica Slovenský jazyk pre 3. roč. stredných škôl, 1. vydanie, Bratislava Orbis Pictus Istropolitana, 2009, 65 s., ISBN 978-80-8120-017-5,
* Caltíková a kol.: Učebnica Slovenský jazyk pre 4. roč. stredných škôl, 1. vydanie, Bratislava Orbis Pictus Istropolitana, 2011, 65 s., ISBN 978-80-8120-093-9,
* Dvořák, K.: Čítanka pre 4. ročník gymnázia a SOŠ, 1. vydanie, Harmanec, VKÚ, 2012, 253 s., ISBN 978-80-8042-627-9,
* Gregorová, Lapitka: Literatúra pre 3. a 4. Ročník gymnázií a SOŠ, 1.diel, 1.vydanie, Bratislava , Príroda, 2011, 128 s., ISBN 978-80-07-02282-9,
* Gregorová, Lapitka: Literatúra pre 3. a 4. ročník gymnázia a SOŠ, 2.diel, 1. vydanie, Bratislava , Príroda, 2011, 128 s., ISBN 978-80-07-01895-2,
* Ihnátková, Fedorová, Jablonská, Krahulcová, Trutz: Ćítanka pre 3.ročník gymnázií a stredných škôl, 1. vydanie, Bratislava, Litera, 1995, 375 s., ISBN 80-85452-46-4,
* Ihnátková, Fedorová, Jablonská, Krahulcová, Trutz: Ćítanka pre 4.ročník gymnázií a stredných škôl, 1. vydanie, Bratislava, Litera, 1997, 399 s., ISBN 80-85452-46-4.

*Didaktická technika*

* školská tabuľa,
* multimediálne systémy: PC, dataprojektor, interaktívna tabuľa,
* CD – prehrávač.

*Materiálne výučbové prostriedky*

* gramatické príručky,
* jazykové slovníky,
* knihy beletrie,
* úryvky literárnych textov,
* USB a CD nosiče.

*Ďalšie zdroje*

* internetové stránky (wikipédie, youtube),
* prezentácie v PowerPointe.

1. **Vzdelávacie štandardy**

*1. ročník*

|  |  |  |
| --- | --- | --- |
| Tematický celok | Výkonové štandardy | Počet hodín |
| **Opakovanie učiva zo základnej školy** | | **13** |
|  | * rozlíšiť obsah jednotlivých jazykových rovín * napísať diktát s čo najnižším počtom chýb * rozumieť kľúčovým definíciám, vysvetliť ich, * definovať pojmy z literatúry, * preukázať nadobudnuté vedomosti. |  |
| Jazyková oblasť a sloh | | **63** |
| **Morfologická rovina** | |  |
| Slovné druhy a gramatické kategórie  Skloňovateľné slovné druhy  Časovateľné slovné druhy  Pravopisné previerky | * ovládať rôzne typy klasifikácie slovných druhov, * vymenovať a správne uplatňovať gramatické kategórie v reči i v písme, * dokázať určiť slovnodruhovú platnosť a gramatické kategórie, * dokázať odlíšiť od seba jednotlivé typy slovies, ako aj typy neplnovýznamových slovies navzájom, * napísať správne gramatické tvary rôznych ohybných slov. |  |
| **Sloh – rozprávací a opisný slohový postup** | |  |
| Textotvorný proces  Jazykové štýly a slohové postupy  Administratívny štýl  Hovorový štýl  Rozprávanie  Slohové práce – Beletrizovaný životopis  Slohové práce – Charakteristika osoby | * popísať princípy tvorby textu, * vymenovať všetky primárne rečové štýly a slohové postupy, * identifikovať rečový štýl a slohový postup v akejkoľvek komunikačnej situácii, * vysvetliť pôsobenie štýlotvorných činiteľov pri koncipovaní administratívnych útvarov, * vedieť koncipovať rôzne typy úradného listu, * vysvetliť znaky hovorového štýlu, * načrtnúť kompozíciu rozprávania ako útvaru, * vedieť koncipovať súkromný list s účasťou rozprávacieho slohového postupu a hovorového štýlu, * rozlíšiť beletrizovaný životopis od úradného, * zoštylizovať beletrizovaný životopis, * rozlíšiť opis od charakteristiky, * zoštylizovať charakteristiku osoby. |  |
| **Jazyková komunikácia, mediálna výchova** | |  |
| Pravopisné previerky  Typy komunikácie a médiá | * zvládnuť takmer bezchybne pravopis, * vymenovať všetky typy komunikácie a popísať komunikačnú schému, * vymenovať zdroje informácií, * popísať možnosti spracovanie textu. |  |
| **Učenie sa** | |  |
| Učebný štýl, učebný plán | * vymenovať základné učebné štýly a vytvoriť vlastný učebný plán. |  |
| **Syntaktická rovina** | |  |
| Syntagmatická syntax  Vetná syntax | * vedieť vyhľadať vo vete vetné členy a pomenovať ich, * zdôvodniť vzťah medzi členmi skladov na základe ich funkcie, * analyzovať vety z hľadiska členitosti a modálnosti, * rozlíšiť jednoduchú vetu od súvetia, * určiť druh súvetia a odlíšiť v ňom hlavné vety od vedľajších. |  |
| **Lexikálna rovina** | |  |
| Náuka o slove  Slovníky a triedenie slov | * vedieť vysvetliť pojem slovo a opísať jeho dva významy, * vymenovať najznámejšie jazykové slovníky a priblížiť ich funkciu, * popísať vzťahy medzi slovami z hľadiska významu. |  |
| Literárna oblasť | | **56** |
| **Staroveká literatúra** | |  |
| Epos o Gilagamešovi  Biblia  Homér  Sofokles | * charakterizovať starovekú literatúru, * rozumieť postate epiky, * vysvetliť prínos diel, * argumentovať, aplikovať vedomosti o kompozícii diel a uviesť črty kompozície drámy, * vymedziť pojmy, odlíšiť viazanú a neviazanú reč. |  |
| **Stredoveká literatúra** | |  |
| Svetová náboženská a svetská literatúra  Proglas  Moravsko-panónske legendy  Legenda o svätom Svoradovi a Benediktovi | * charakterizovať stredovekú literatúru, * definovať štandardizované pojmy, * vysvetliť prínos diel, * aplikovať a preukázať vedomosti. |  |
| **Humanizmus a renesancia, Barok** | |  |
| D. Alighieri  G. Boccaccio  M. de Cervantes y Saavedra  F. Petrarca  W. Shakespeare  H. Gavlovič | * charakterizovať literárne obdobie, * vysvetliť znaky novely a románu, porovnať ich, * poznať kompozíciu sonetu, * aplikovať vedomosti. |  |
| **Klasicizmus** | |  |
| Moliére  J. Hollý  J. Kollár | * charakterizovať literárne obdobie, * poznať historický kontext, * chápať členenie diela a vysvetliť prínos diela pre literatúru a spoločnosť, * vysvetliť podstatu komédie, tragédie a eposu, * interpretovať diela * definovať časomieru, * preukázať nadobudnuté vedomosti. |  |
| **Svetový romantizmus** | |  |
| J. W. Goethe  V. Hugo  A. S. Puškin | * charakterizovať literárne obdobie, * poznať historický kontext, * chápať členenie diela a vysvetliť prínos diela pre literatúru a spoločnosť, * vysvetliť podstatu románu (román vo veršoch, román vo forme denníka), * interpretovať diela, * preukázať nadobudnuté vedomosti. |  |
| **Slovenský romantizmus a prechod k realizmu** | |  |
| S. Chalupka  A. Sládkovič  J. Botto  J. Kráľ  J. M. Hurban  J. Palárik | * charakterizovať literárne obdobie, * poznať historický kontext, * chápať členenie diela a vysvetliť prínos diela pre literatúru a spoločnosť, * definovať sylabizmus, * definovať baladu, básnickú skladbu, hrdinskú skladbu, * poznať a vedieť rozlíšiť dramatické žánre humoresku a komédiu, * interpretovať diela, * preukázať nadobudnuté vedomosti. |  |

*2. ročník*

|  |  |  |
| --- | --- | --- |
| Tematický celok | Výkonové štandardy | Počet hodín |
| **Opakovanie učiva z 1. ročníka** | | **2** |
| Jazyková oblasť a sloh | | **64** |
| **Zvuková rovina** | |  |
| Kľúčové termíny  Klasifikácia hlások  Znelostná asimilácia  Interpunkčné a diakritické znamienka  Rytmický zákon | * vymenovať jazykovedné disciplíny, ktoré skúmajú zvukovú rovinu jazyka, a definovať ich základné jednotky, * segmentovať slovo na menšie časti, popísať pravidlá artikulácie, * dokázať popísať systém slovenských hlások a ich artikuláciu, * popísať pravidlá znelostnej asimilácie a rozdelenie spoluhlások podľa znelosti, * správne vyslovovať asimilované spoluhlásky v slovách, * rozlíšiť interpunkčné znamienka od diakritických a vysvetliť ich funkciu, * definovať rytmický zákon a vymenovať výnimky z rytmického krátenia. |  |
| **Sloh – opisný slohový postup** | |  |
| Druhy opisu  Slohové práce – umelecký opis | * popísať opisný slohový postup, * vymenovať druhy opisu podľa rôznych kritérií, * charakterizovať znaky umeleckého opisu, * zoštylizovať umelecký opis. |  |
| **Morfologická rovina** | |  |
| Ohybné slovné druhy  Neohybné slovné druhy  Kontrolný diktát | * popísať klasifikáciu slovných druhov, * charakterizovať slovnodruhovú a syntaktickú platnosť všetkých slov v texte, * vedieť v texte odlíšiť jednotlivé druhy neplnovýznamových slovies, * identifikovať jednotlivé neohybné slovné druhy vo vetách, * dodržať pravidlá slovenského pravopisu. |  |
| **Syntaktická rovina** | |  |
| Polovetné konštrukcie  Textová syntax | * definovať PK, vymenovať druhy a vysvetliť ich funkciu, * pretransformovať súvetia na vety s PK a opačne, * nájsť odchýlky od vetnej stavby – elipsu a vsuvku – vysvetliť ich funkciu vo vlastných jazykových prejavoch, * identifikovať v texte pásmo rozprávača a pásmo postáv a segmentovať ho na typy rečí. |  |
| **Sloh – úvahový slohový postup** | |  |
| Úvaha teória  Slohové práce - Úvaha | * vysvetliť princíp úvahového postupu a vymenovať jeho žánre, * popísať znaky úvahy ako slohového útvaru, * zoštylizovať úvahu na danú tému. |  |
| **Komunikácia, práca s informáciami** | |  |
| Druhy komunikácie  Verejná komunikácia  Kontrolný diktát | * vymenovať druhy komunikácie a odlíšiť asertívnu a efektívnu komunikáciu, * dokázať vhodne začať, viesť a ukončiť komunikáciu, * zorientovať sa v danej komunikačnej situácii a presne reagovať na počutý text jasnou, zrozumiteľnou a správne intonovanou odpoveďou alebo otázkou, * rozlíšiť debatu od diskusie, * dodržať pravidlá slovenského pravopisu. |  |
| **Jazyk a reč** | |  |
| Funkcie jazyka | * vymenovať funkcie jazyka. |  |
| **Lexikálna rovina** | |  |
| Triedenie slov  Členenie slovnej zásoby a slovníky  Tvorenie slov | * roztriediť slová z rôznych hľadísk, * predstaviť kritériá členenia a rozčleniť slovnú zásobu podľa príznakovosti slov, * vymenovať a popísať funkciu ďalších jazykových slovníkov, * objasniť otvorenosť slovnej zásoby v jej dynamike, * popísať spôsoby tvorby slov. |  |
| **Jazykoveda** | |  |
| Jazykovedné odbory | * popísať jednotlivé jazykovedné odbory |  |
| Literárna oblasť | | **33** |
| **Svetový realizmus** | |  |
| H. de Balzac  L. N. Tolstoj  F. M. Dostojevskij | * charakterizovať literárne obdobie, * poznať historický kontext, * chápať členenie diela a vysvetliť prínos diela pre literatúru a spoločnosť, * definovať sociálny a psychologický román, * interpretovať diela, * preukázať nadobudnuté vedomosti. |  |
| **Prvá vlna slovenského realizmu** | |  |
| P. O. Hviezdoslav  M. Kukučín  S. H. Vajanský | * charakterizovať literárne obdobie, * poznať historický kontext, * chápať postavenie zemianstva v slovenskej literatúre, * chápať členenie diela a vysvetliť prínos diela pre literatúru a spoločnosť, * definovať sylabotonizmus, jambický verš, anakrúzu/predrážku, * definovať sonet, lyricko-epickú skladbu, * poznať a vedieť rozlíšiť epické žánre poviedku, novelu a román, * interpretovať diela, * preukázať nadobudnuté vedomosti. |  |
| **Druhá vlna slovenského realizmu** | |  |
| J. G. Tajovský  B. S. Timrava | * charakterizovať literárne obdobie, * poznať historický kontext, * chápať členenie diela a vysvetliť prínos diela pre literatúru a spoločnosť, * poznať a vedieť rozlíšiť epické žánre poviedku, novelu a román, * interpretovať diela, * preukázať nadobudnuté vedomosti. |  |
| **Literárna moderna** | |  |
| C. Baudelaire  A. Rimbaud  I. Krasko | * charakterizovať literárne obdobie – jednotlivé smery LM, * poznať historický kontext, * chápať členenie diela a vysvetliť prínos diela pre literatúru a spoločnosť, * nájsť a identifikovať v básni básnické figúry a trópy, * interpretovať diela, * preukázať nadobudnuté vedomosti. |  |

*3. ročník*

|  |  |  |
| --- | --- | --- |
| Tematický celok | Výkonové štandardy | Počet hodín |
| **Opakovanie učiva z 2. ročníka** | | **2** |
| Jazyková oblasť a sloh | | **64** |
| **Sloh a komunikácia – diskusný príspevok** | |  |
| Komunikácia | * samostatne štylizovať otázky zefektívňujúce komunikáciu a presne ich rozlišovať ich od tých, ktoré ju zneefektívňujú.. |  |
| Diskusný príspevok - teória | * presne popísať kompozičné varianty diskusného príspevku, * približne vymenovať jazykové prostriedky a slohové postupy typické pre príspevok. |  |
| Slohové práce – Diskusný príspevok | * samostatne zoštylizovať diskusný príspevok pravopisne a obsahovo na úrovni. |  |
| **Zvuková rovina** | |  |
| Hlásky | * zoradiť bezchybne jednotlivé hlásky do skupín podľa samohlások a spoluhlások a bezchybne zoradil spoluhlásky do 3 skupín podľa tvrdosti, * bezchybne zoradiť spoluhlásky podľa znelosti a správne popísať princíp znelostnej asimilácie. |  |
| Intonácia | * samostatne vymenovať suprasegmentálne javy podľa časovej, silovej a tónovej modulácie. |  |
| **Jazyková kultúra, jazyk a reč** | |  |
| Jazyk a reč, vývin jazyka | * správne definovať pojmy jazyk, reč, jazyková norma, subštandardná forma jazyka, národný a štátny jazyk, * samostatne vymenovať a aj zbežne popísať platné kodifikačné príručky, * výstižne popísať vývin slovenčiny od čias v. Moravy až po 20. storočie. |  |
| Opakovanie učiva a diktát | * správne definovať základné pojmy jazykovej a rečovej kultúry a výstižne charakterizovať jednotlivé vývinové obdobia podľa uvedených výstupov, * dodržať pravidlá slovenského pravopisu s max. jednou chybou. |  |
| **Lexikálna rovina** | |  |
| Slovo a slovná zásoba, slovníky | * presne popísať členenie slovnej zásoby, * samostatne predstaviť jazykové slovníky z hľadiska ich funkcie. |  |
| Kontrolný diktát | * dodržal pravidlá slovenského pravopisu |  |
| **Sloh – výkladový slohový postup** | |  |
| Výkladový slohový postup a náučný štýl | * približne vymenovťl znaky výkladového slohového postupu, * výstižne popísať najznámejšie útvary výkladového postupu. |  |
| Slohová práca - výklad | * teoreticky správne popísať kompozíciu, jazykové prostriedky a logicko-myšlienkové postupy výkladu, * zoštylizovať výklad na danú tému pravopisne a obsahovo na úrovni. |  |
| **Syntaktická rovina jazyka** | |  |
| Vetná a polovetná syntax | * správne odlíšiť vety od súvetí a samostatne určiť druh súvetia z rôznych hľadísk, * správne vyčleniť jednotlivé vety v súvetiach a určiť z nich hlavné a vedľajšie, * samostatne pretransformovať súvetia na polovetné konštrukcie a naopak, * samostatne vymenovať druhy poloviet. |  |
| Textová syntax | * správne popísať horizontálne členenie, * bezchybne vysvetliť pravidlá slovosledu a vetosledu, * výstižne charakterizovať druhy a funkcie konektorov. |  |
| Literárna oblasť | | **33** |
| **Avantgardy vo svete, na Slovensku a ďalšia slovenská medzivojnová poézia** | |  |
| A. Breton  G. Appolinaire  R. Fabry  R. Dilong  L. Novomeský  J. Smrek  E. B. Lukáč | * zmysluplne vysvetliť podstatu čistej lyriky a automatického textu tento poznatok správne aplikoval na ktorýkoľvek básnický text, * správne popísať princíp voľného priraďovania lyrických pasáží a verbálne prezentoval jednotu lyrickej výpovede, * správne vysvetliť rezignáciu básnického textu na existenciu intencionálnej významovej roviny a to, že jeho výpovedná sila spočíva v rovine výrazu, * správne určiť voľný verš v akejkoľvek básni, ktorá je na ňom vybudovaná, a odlíšil ho od viazaného, * samostatne identifikovať ľúbostnú lyriku a nájsť rozdielne pohľady autorov na ňu. |  |
| **Svetová medzivojnová próza** | |  |
| F. Kafka  E.M. Remarque  R. Rolland  J. Hašek | * správne vysvetliť spôsob zobrazenia 1. svetovej vojny v dielach autorov a ideové zámery autorov, * samostatne identifikovať Kafkove prvky zlého sna, * bezproblémovo odlíšiť nespoľahlivého rozprávača od objektívneho. |  |
| **Slovenská medzivojnová próza** | |  |
| M. Urban  J.C. Hronský  M. Figuli  D. Chrobák  P. Jilemnický  I. Horváth | * samostatne vymenovať znaky lyrizovanej prózy a prostriedky lyrizácie a poetizácie nájsť ich v ukážkach, * správne popísať reťazovú kompozíciu diela a odlíšiť ju od klasickej päťstupňovej chronologickej kompozície, * obhájiť argumentmi sociálno-psychologický charakter Urbanových a Jilemnického próz, * bezchybne vysvetliť horizontálnu kompozíciu v Horváthových dielach. |  |
| **Slovenská medzivojnová dráma, vznik profesionálneho divadelníctva a súčasný stav** | |  |
| I. Stodola  J. B. Ivan | * správne vysvetliť podstatu tragédie, * samostatne identifikovať fázy vnútornej kompozície na fabulu diela, * výstižne charakterizovať významový plán autora, * približne objasniť morálno-historické aspekty danej tragédie, * približne charakterizovať autorovu koncepciu kľúčových postáv. |  |

*4. ročník*

|  |  |  |
| --- | --- | --- |
| Tematický celok | Výkonové štandardy | Počet hodín |
| Jazyková oblasť a sloh | | **22** |
| **Sloh – publicistický a rečnícky štýl, učenie sa, projekt** | |  |
| Znaky a útvary publicistického štýlu | * samostatne identifikovať znaky publicistického štýlu, * správne zatriediť publicistické útvary do príslušných podskupín publicistického štýlu. |  |
| Znaky a útvary rečníckeho štýlu | * samostatne popísať znaky úspešného prednesu, * výstižne charakterizovať funkcie a útvary prednesu. |  |
| Kompozícia prejavu a prednes | * správne skoncipovať text pre vlastný prednes, * kvalitne predniesť vlastný text. |  |
| **Jazyk a reč** | |  |
| Teória jazyka | * približne definovať pojmy jazyk, reč, jazyková norma, subštandardná forma jazyka, národný a štátny jazyk, * samostatne vymenovať a popísať platné kodifikačné príručky. |  |
| Vývin jazyka | * výstižne popísať vývin slovenčiny od čias V. Moravy až po 20. storočie, * približne vymenovať základné fonetické, morfologicko-syntaktické a lexikálne odlišnosti jednotlivých období. |  |
| Indoeurópske a slovanské jazyky | * približne vysvetliť podmienky vzniku väčšiny súčasných európskych i ázijských jazykov, * samostatne vymenovať a zatriediť slovanské jazyky. |  |
| **Opakovanie učiva z predchádzajúcich ročníkov** | | **38** |
| **Morfologická rovina jazyka** | * presne klasifikovať slovné druhy, presne určiť slovnodruhovú a syntaktickú platnosť všetkých slov v texte, * správne identifikovať jednotlivé druhy neplnovýznamových slovies, * správne identifikovať jednotlivé neohybné slovné druhy vo vetách, * bezchybne dodržať pravidlá slovenského pravopisu v diktáte. |  |
| **Príprava na EČ a PFIČ** | * samostatne riešiť testové otázky, * spamäti charakterizovať 8 vybraných slohových útvarov. |  |
| **Syntaktická rovina jazyka** | * správne identifikovať jednotlivé vetné členy vo vete, * správne odlíšiť vety od súvetí a presne určiť druh súvetia z rôznych hľadísk, * približne vysvetliť význam polovetných konštrukcií, * samostatne pretransformovať súvetia na polovetné konštrukcie a naopak, * výstižne charakterizovať pojem textová syntax, * správne popísať horizontálne členenie, * výstižne vysvetliť pravidlá slovosledu a vetosledu. |  |
| **Zvuková rovina jazyka - opakovanie** | * presne zoradiť jednotlivé hlásky do skupín podľa miery šumu na samohlásky a spoluhlásky, * presne určiť spoluhlásky podľa znelosti i tvrdosti, a správne popísať princíp znelostnej asimilácie, * správne vyslovovať asimilované spoluhlásky v slovách, * výstižne charakterizovať pojem ortoepia. |  |
| **Lexikálna rovina jazyka - opakovanie** | * výstižne predstaviť kritériá triedenia slov a členenia a slovnej zásoby, * správne vymenovať a popísať funkciu jazykových slovníkov, * presne popísať spôsoby tvorby slov a otvorenosť slovnej zásoby. |  |
| **Sloh – opakovanie** | * samostatne vymenovať a identifikovať všetky jazykové štýly a slohové postupy v akejkoľvek komunikačnej situácii. |  |
| Literárna oblasť | | **60** |
| **Svetová povojnová próza, moderné prúdy** | |  |
| J.D. Salinger  A. Camus  J. Heller  A. Solženicyn  G. Orwell  J. Rawlingová | * presne určiť základné kompozičné vymedzenie na chronologické alebo retrospektívne, * samostatne identifikovať alegorické prvky v dejovom pláne Orwella. * približne objasniť, postmoderný, existencialistický, parodický, imaginatívny alebo vedecko-fantastický prístup autorov k časovým a priestorovým súvislostiam, * správne analyzovať pri každom preberanom autorovi aspoň jedno dielo, * približne opísať koncepciu non-realistických, bizarných a nadpri-rodzených postáv či netradičných rozprávačov a v akomkoľvek diele dokázať vystihnúť ich zmysel. |  |
| **Svetová absurdná dráma, slovenská absurdná a povojnová dráma** | |  |
| M. Lasica  J. Satinský  S. Becket  S. Štepka  P. Karvaš  I. Bukovčan | * približne vyhľadať v textoch nonsens, palimpsest, persifláž, gag, anekdotu, * samostatne identifikovať viacvýznamovosť textu a určiť funkciu niektorých slov a slovných spojení v nonsensovom dialógu, ak má absurdná hra skrytý významový plán, vie ho identifikovať a interpretovať, * výstižne charakterizovať typické znaky absurdnej drámy, * výstižne charakterizovať typické znaky klasickej drámy a presne identifikovať motívy komunistickej i fašistickej totality. |  |
| **Slovenská próza po r. 1945, protifašistická a protitotalitná próza** | |  |
| F. Hečko  R. Jašík  A. Bednár  L. Mňačko  D. Tatarka | * správne objasniť chronologický a retrospektívny kompozičný postup, vysvetliť rozdiely medzi nimi a dokumentovať ich použitie v akomkoľvek epickom (prozaickom, dramatickom) diele, * samostatne identifikovať hodnoty a významy obsiahnuté v diele a zatriediť ich v sociálnokultúrnom kontexte doby, * na základe predložených diel výstižne charakterizovať typické znaky komunistickej i fašistickej totality. |  |
| **Slovenská experimentálna próza po r. 1945** | |  |
| D. Mitana  D. Dušek  P. Vilikovský | * objasniť, postmoderný, existencialistický, parodický alebo imaginatívny prístup autora k časovým a priestorovým súvislostiam, * výstižne charakterizovať asociáciu ako vedomú alebo podvedomú formu organizácie jednotlivých segmentov prozaického textu, ktorý sa nezakladá primárne na rozprávaní príbehu – sujetu * presne vysvetliť pojmy fabula, sujet a bezsujetovosť. |  |
| **Slovenská povojnová poézia a pop poézia** | |  |
| M. Rúfus  M. Válek  B. Filan  K. Peteraj  D. Hevier  J. Urban | * správne vysvetliť neschematický prístup autorov v lyrike, približne vystihnúť vnútornú spojitosť v kompozícii básnickej výpovede, * presne vymenovať niekoľko Rúfusových básní a zatriediť ich do zbierok, * presne vymenovať niekoľko Válkových básní a zatriediť ich do zbierok, * správne analyzovať a približne zhodnotiť z poetologického hľadiska text akejkoľvek preberanej populárnej piesne a vysvetliť rytmický a prozodicky vzťah textu a melódie. |  |